Mari Laanemets

Mari Laanemets (sündinud 31. oktoobril 1975) on kunstiteadlane.

Bakalaureuse- ja magistrikraadi omandas ta Eesti Kunstiakadeemias kunstiajaloo erialal. Doktorantuuri läbis Mari Laanemets Berliini Humboldti Ülikoolis. Tema uurimissuunaks on 1960. ja 1970. aastate alternatiivne kunst Nõukogude Liidus. Lisaks uurib ta selle lõikumist arhitektuuri ja disainipraktikatega, sõjajärgset abstraktsionismi ja moderniseerumise esteetikat Ida-Euroopas.

Mari Laanemets töötab Eesti Kunstiakadeemia kunstiteaduse ja visuaalkultuuri instituudi vanemteadurina.
Laanemetsalt on ilmunud raamat "Zwischen westlicher Moderne und sowjetischer Avantgarde : inoffizielle Kunst in Estland 1969-1978" (Berlin, 2011) ("Lääne modernismi ja nõukogude avangardi vahel: kunstipraktika Ida-Euroopas Eesti näitel, 1969-1978"). Lisaks on ta kureerinud näitusi nii Eestis kui ka välismaal.

Preemiad
 2019 – Eesti Kunstiteadlaste ja Kuraatorite Ühingu aastapreemia näituse "Abstraktsioon kui avatud eksperiment" eest.
 2011 – Ervin Pütsepa aastapreemia kunstiteadusliku monograafia "Zwischen westlicher Moderne und sowjetischer Avantgarde: Inoffizielle Kunst in Estland, 1969–1978" eest.
 2009 – Eesti Kunstiteadlaste ja Kuraatorite Ühingu aastapreemia näituse ja kataloogi "Keskkonnad, projektid, kontseptsioonid. Tallinna kooli arhitektid 1972–1985" eest (koos Andres Kurega).
 2002 – Eesti Kultuurkapitali kujutava ja rakenduskunsti sihtkapitali preemia raamatu “Tallinna juht” eest (koos Andres Kurega).
 2002 – Eesti Kultuurkapitali arhitektuuri sihtkapitali preemia raamatu “Tallinna juht” eest (koos Andres Kurega).
 1997 – III preemia Eesti Teaduste Akadeemia noorte teadlaste konkursil uurimistöö "Hüperrealismi retseptsioon eesti kunstikriitikas" eest.

Viited

Eesti kunstiteadlased
Kuraatorid
Eesti Kunstiakadeemia vilistlased
Sündinud 1975